Blind Willie McTell

Blind Willie McTell (egentlig William Samuel McTell; født 5. mai 1898 i Thomson i Georgia i USA, død 19. august 1959 i Milledgeville i Georgia) var en amerikansk bluessanger, -gitarist og komponist, innen piedmont-blues og ragtime.


== Liv og virke ==


=== Bakgrunn ===
McTell var fra fødselen av blind på det ene øyet, og synet på det andre øyet ble borte i løpet av barndommen. Han gikk på skoler for blinde i Georgia, New York og Michigan aog oppviste musikalsk dyktighet fra tidlig alder. Han spilte først munnspill og trekkspill, lærte seg å lese og skrive musikk i braille og begynte med seksstrengersk gitar tidlig i tenårene.Hans familiebakgrunn var rik på musikk. Begge foreldre og en unkel spilte gitar. Han var i slekt med bluesmannen og gospelpioneren Thomas A. Dorsey. McTells far forlot familien da Willie var ung. 


=== Musiker ===
Etter at moren døde, i 1920-årene, dro han fra hjembyen og ble omreisende musiker, såkalt songster.Sine første innspillinger gjorde McTell i 1927 for Victor Records i Atlanta. De neste to tiårene turnerte han over hele USA og gjorde innspillinger under en rekke forskjellige navn for flere plateselskaper. Musikken hans var en form for country-blues som hadde trekk både fra den rå bluesen fra Mississippideltaet og den mer forfinede varianten på USAs østkyst.I 1934 giftet han seg med Ruth Kate Williams, for ettertiden bedre kjent som Kate McTell. De to spilte sammen både på scenen og i flere innspillinger. I 1939 utdannet hun seg til sykepleier, og fra 1942 levde de atskilt.
Artister som Jack White (The White Stripes, The Raconteurs, The Dead Weather), Kurt Cobain (Nirvana) og Bob Dylan har nevnt McTell som en inspirasjonskilde, og Allman Brothers Band har spilt inn «Statesboro Blues».
I 1981 ble McTell innlemmet i Blues Hall of Fame.


== Kjente innspillinger ==
18. oktober 1927 – Atlanta, Georgia
«Writing Paper Blues»
«Stole Rider Blues»
«Mama, Tain't Long fo' Day»
«Mr. McTell Got the Blues» (Take 1)
«Mr. McTell Got the Blues» (Take 2)17. oktober 1928 – Atlanta, Georgia
«Three Women Blues»
«Dark Night Blues»
«Statesboro Blues»
«Loving Talking Blues»30. oktober–31. oktober 1929 – Atlanta, Georgia
«Atlanta Strut»
«Travelin' Blues»
«Come on Around to My House Mama»
«Kind Mama»26. november 1929 – Atlanta, Georgia
«Drive away Blues»29. november 1929 – Atlanta, Georgia
«Love Changing Blues»1940
John Lomax gjorde innspillinger med McTell til Kongressbiblioteket


== Utgivelser ==
The Definitive Blind Willie McTell 1927–1935 på Catfish Records (KATCD229) – Presenterer samtlige innspiller, inklusive dem gjort under pseudonym, fra perioden 1927–1935.
The Classic Years 1927–1940 på JSP Records (JSP7711) utelater noen av innspillingene fra forrige utgivelse, men tar med innspillingene fra 1940.
The Definitive Blind Willie McTell på SonyLegacy Recordings (C2K-53234) med flere tidligere uutgitte opptak og utfyllende kommentarer av David Evans; utelater Statesboro Blues, kanskje hans mest kjent sang
Complete Recorded Works in Chronological Order, Vol. 1 – Document Records (Østerrike) DOCD-5006.
Complete Recorded Works in Chronological Order, Vol. 2 – Document Records (Østerrike) DOCD-5007.
Complete Recorded Works in Chronological Order, Vol. 3 – Document Records (Østerrike) DOCD-5008.
Disse tre har også blitt gitt ut i ett: Statesboro Blues (DOCD-5677)
The Best of Blind Willie McTell på Yazoo – utvalgte innspillinger fra 1920- og 1930-tallet- Yazoo-2071
1940: Complete Library of Congress Recordings – RST Records (Østerrike) BDCD-6001.
Blind Willie McTell & Curley Weaver: The Post-War Years 1949–1950 – RST Records (Østerrike) BDCD-6014.
«Blind Willie McTell: Last Session» – Innspilt i 1956, utgitt 1999.


== Referanser ==


== Litteratur ==
Bruce Bastin: Red River Blues: The Blues Tradition in the Southeast. Urbana and Chicago: University of Illinois Press, 1986/1995. ISBN 0-252-06521-2, ISBN 978-0-252-06521-7
Michael Gray: «Hand Me My Travelin' Shoes: In Search of Blind Willie McTell», Chicago Review Press, 2009.
Jim Powers: Blind Willie McTell, BluesNet


== Eksterne lenker ==
(en) Blind Willie McTell – kategori av bilder, video eller lyd på Commons 
(en) Blind Willie McTell på Internet Movie Database 
(en) Blind Willie McTell på Discogs 
(en) Blind Willie McTell på MusicBrainz 
(en) Blind Willie McTell på MusicBrainz 
(en) Blind Willie McTell på Genius — sangtekster 
(en) Blind Willie McTell på AllMusic 
Hal Jacobs: «Blind Willie McTell», oppføring i New Georgia Encyclopedia
Diskografi, wirz.de
Wyatt Williams: «Retracing Blind Willie's blues, omtale av  Michael Grays biografi Hand Me My Travelin' Shoes: In Search of Blind Willie McTell